《游宜春北岩》
宋代·曾由基

宦躯真沐漆，放怀北岩去。
行行如蔍境，渐入幽绝处。
湿翠欲沾衣，晴云乱生屦。
滩声时抑扬，岚气互吞吐。
松寒韵笙竽，碣石装钟虚。
朱实嫋碧藤，白羽明翠坞。
提壶忌人醒，市醑邀我沽。
野果枝头寻，水光空中度。
饮少辄颓玉，山灵劳拱护。
起来一凭栏，件伯是佳句。
此景几百年，却待予全付。
吟成石点头，喜极石应语。
何处一鸣鹤，而作赏音和。
仰峰人所仰，隔江不受呼。
正如山中人，九诏不一顾。
传闻唐卫公，挟册曾此寓。
皋夔读何书，瑰誉响千古。
一生拗介甫，政坐读书误。
公乎傥可作，同草遂初赋。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。